దేవుడు చేసిన మనుషులు
దేవుడు చేసిన మనుషులు 1973 లో వి. రామచంద్రరావు దర్శకత్వంలో కృష్ణ నిర్మించిన చిత్రం. తెలుగు సాంఘిక మల్టిస్టారర్ చిత్రాల్లో తలమానికమైనది. త్రిపురనేని మహారధి రాసిన స్క్రీన్ ప్లే నవరసాలతో నిండివుంది. సెంటిమెంటు (ఎస్వీ.రంగారావు, రామారావు మధ్య), రొమాన్స్ (తొలిభాగంలో కృష్ణ పాత్ర), సస్పెన్స్ (కాంచన పాత్ర), క్రైమ్ (జగ్గయ్య, కాంతారావు), హాస్యం (అల్లు రామలింగయ్య, సత్యనారాయణ) అన్నీ సమపాళ్ళలో కుదిరాయి.ఈ చిత్రానికి పేరు గురజాడ రాసిన "దేవుడు చేసిన మనుషుల్లారా మీ పేరేమిటి" కథ నుండి స్వీకరించబడింది. శ్రీశ్రీ రాసిన టైటిల్ పాటలో రామారావు దొంగగా వివిధ ఆహార్యాలలో కనిపిస్తారు. అందులో ఒకటి వివేకానందుని పోలిన వేషం ఒకటి. సినిమా ప్రారంభం, ముగింపు ఈ పాట తోనే జరుగుతాయి.
అమెజాన్ అడ్వెంచర్
అమెజాన్ అడ్వెంచర్ (శైలీకృత: "Amazon అడ్వెంచర్", బాంగ్లా: Amazon অভিযান) కమలెశ్వర్ ముఖర్జి దర్శకత్వంలో 2017లో నిర్మించబడిన బంగ్లా చిత్రం. ఈ చిత్రం ప్రపంచ వ్యాప్తంగా డిసెంబర్ 22వ తేదీన విడుదల కానుంది.ఈ చిత్రాన్ని 4K High Definition format లో విడుదల చేసారు. ఈ చిత్రాన్ని దక్షిణాదిన తెలుగు మరియు తమిళం భాషలలోను ఇంకా హిందీ, అసోమియా మరియు ఒడియా భాషల్లోను కూడా అనువదించుచున్నారు. ఈ సినిమా 2013 లో విడుదలయ్న చాందెర్ పాహాడ్ రెండవ భాగం.దర్శక నిర్మాతలు ప్రకారం హాలీవుడ్ సినిమాలు ఇష్టపడేవారికి ఇది తప్పకుండా నచ్చుతుంది. అయితే కేవలం 22 కోట్ల రూపాయలు బడ్జెట్లో హాలీవుడ్‌కు తరహా స్క్రీన్ ప్లేతో కట్టిపడేశాలా ఉన్న ఈ సినిమా నిర్మించబడింది.